BBC News, हिंदी सामग्री को स्किप करें सेक्शन * होम पेज * भारत * विदेश * मनोरंजन * खेल * विज्ञान-टेक्नॉलॉजी * सोशल * वीडियो * पॉडकास्ट * होम पेज * भारत * विदेश * मनोरंजन * खेल * विज्ञान-टेक्नॉलॉजी * सोशल * वीडियो * पॉडकास्ट # अनुच्छेद-370 के समर्थन में कश्मीरी मुसलमानों के जुलूस निकालने का सच: फ़ैक्ट चेक ![\\"सोशल](\\" इमेज स्रोत, SM Viral Post ....में * Author, फ़ैक्ट चेक टीम * पदनाम, बीबीसी न्यूज़ * 12 अगस्त 2019 सोशल मीडिया पर एक वीडियो इस दावे के साथ शेयर किया जा रहा है कि \'जब कश्मीर में एक घंटे के लिए कर्फ़्यू में ढील दी गई, तो कुछ लोगों ने सड़कों पर आकर अनुच्छेद-370 हटाए जाने का समर्थन किया\'. क़रीब एक मिनट के इस वीडियो में सफ़ेद कपड़े पहने कुछ लोग दिखाई देते हैं जो \'भारत माता की जय\' के नारे लगा रहे हैं. वीडियो में भीड़ के आगे चल रहे दो नौजवानों ने हाथ में तिरंगा ले रखा है. हमने पाया कि इस वीडियो को बीते 24 घंटे में कुछ फ़ेसबुक ग्रुप्स में और अप्रमाणित ट्विटर हैंडल्स द्वारा पोस्ट किया गया है. इन सभी पोस्ट्स में इस वीडियो को कश्मीर का बताया गया है. ![\\"सोशल](\\" इमेज स्रोत, SM Viral Post इमेज कैप्शन, वॉट्सऐप के ज़रिए कई लोगों ने बीबीसी को यह वीडियो भेजा है और इसकी सच्चाई जाननी चाही है रविवार को भारत की सरकारी न्यूज़ एजेंसियों के माध्यम से जम्मू-कश्मीर से कई ऐसी ख़बरें आई थीं जिनमें दावा किया गया कि जम्मू-कश्मीर में ईद से पहले कर्फ़्यू में थोड़ी ढील दी गई ताकि लोग ईद की तैयारी कर सकें. सोमवार सुबह गृह मंत्रालय की प्रवक्ता ने भी जम्मू-कश्मीर के श्रीनगर में ईद की नमाज़ पढ़ते लोगों की कुछ तस्वीरें जारी की हैं. लेकिन अपनी पड़ताल में हमने पाया कि सोशल मीडिया पर जिस वीडियो को कश्मीर का बताकर शेयर किया जा रहा है, वो घाटी का नहीं बल्कि कर्नाटक के बेंगलुरु शहर का है और इसका अनुच्छेद-370 निष्प्रभावी किये जाने से कोई संबंध नहीं है. ## वीडियो की सच्चाई ये वायरल वीडियो फ़रवरी 2019 का है और वीडियो में दिख रहे लोग बोहरा मुस्लिम समुदाय के हैं, कश्मीरी नहीं. रिवर्स इमेज सर्च की मदद से हमने इस वीडियो का \'सबसे पुराना सोशल मीडिया पोस्ट\' ढूंढा तो पता चला कि लिंडा न्योमाई नाम की एक ट्विटर यूज़र ने इसे 19 फ़रवरी 2019 को ट्वीट किया था. लिंडा की ट्विटर प्रोफ़ाइल के अनुसार वो भारतीय जनता पार्टी की एक कार्यकर्ता हैं और बीजेपी के एसटी मोर्चा की सदस्य भी. ![\\"सोशल](\\" इमेज स्रोत, Twitter उन्होंने #IndianArmyOurPride और #StandWithForces के साथ इस वीडियो को ट्वीट किया था और लिखा था, \"सीआरपीएफ़ के शहीद जवानों की याद में बोहरा मुसलमानों ने बेंगलुरु के बनेरगट्टा रोड इलाक़े में एक शोभा-यात्रा निकाली.\" 14 फ़रवरी 2019 को भारत प्रशासित कश्मीर के पुलवामा में चरमपंथियों ने सीआरपीएफ़ के काफ़िले पर आत्मघाती हमला किया था जिसमें 40 से ज़्यादा भारतीय जवान मारे गये थे. कुछ मीडिया रिपोर्ट्स के अनुसार पुलवामा हमले के बाद जवानों की याद में बेंगलुरु की तरह मुंबई शहर में भी मुसलमानों द्वारा शोभायात्रा निकाली गई थी. ![\\"AAKANKSHA](\\" इमेज स्रोत, AAKANKSHA \'MEGHA\' ## जुलूस में शामिल मुसलमान कौन? भारत के पश्चिमी क्षेत्र ख़ासकर गुजरात और महाराष्ट्र में रहने वाले दाऊदी बोहरा मुसलमानों को एक सफल व्यापारी समुदाय माना जाता है. दाऊदी बोहरा समुदाय की विरासत फ़ातिमी इमामों से जुड़ी है, जिन्हें पैगंबर हज़रत मोहम्मद (570-632) का वंशज माना जाता है. यह समुदाय मुख्य रूप से इमामों के प्रति ही अपना अक़ीदा (श्रद्धा) रखता है. दाऊदी बोहराओं के 21वें और अंतिम इमाम तैय्यब अबुल क़ासिम थे. उनके बाद 1132 से आध्यात्मिक गुरुओं की परंपरा शुरू हो गई, जो दाई-अल-मुतलक़ सैय्यदना कहलाते हैं. पिछले साल प्रधानमंत्री नरेंद्र मोदी इस समुदाय के मौजूदा सर्वोच्च धर्मगुरु सैय्यदना मुफ़द्दल सैफ़ुद्दीन से मिलने इंदौर पहुँचे थे. मुंबई स्थित दाऊदी बोहरा समुदाय के कार्यालय के एक वरिष्ठ सदस्य ने बीबीसी से बेंगलुरु में हुई इस शोभा यात्रा की पुष्टि की. उन्होंने बताया, \"दाऊदी बोहरा समुदाय के लोगों ने पुलवामा हमले की निंदा करने के लिए और शहीदों के परिवारों के प्रति अपनी संवेदनाएं ज़ाहिर करने के लिए बेंगलुरु, मुंबई, इंदौर समेत देश के कुछ अन्य शहरों में शोभा यात्राओं का आयोजन किया था.\" * कौन हैं वो मुसलमान जिनके दरबार में पहुँचे मोदी ![\\"फ़ैक्ट](\\" (इस लिंक पर क्लिक करके भी आप हमसे जुड़ सकते हैं) * पढ़ें फ़ैक्ट चेक की सभी कहानियाँ एक साथ - फ़ैक्ट चेक- जानें फ़र्ज़ी ख़बरों और दावों का सच (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूबपर फ़ॉलो भी कर सकते हैं.) ## संबंधित समाचार * ![\\"सोशल](\\" ### कश्मीर: ‘विरोध का प्रतीक’ बनी इस फ़ोटो की कहानी 9 अगस्त 2019 * ![\\"सोशल](\\" ### कश्मीर: भारतीय फ़ौजी की इस तस्वीर का पूरा सच 4 अगस्त 2019 * ![\\"सोशल](\\" ### कश्मीरी घरों में सेना के आग लगाने का सच 8 अगस्त 2019 * ![\\"अनुच्धेद](\\" ### अनुच्छेद 370 को लेकर किए जा रहे दावों की पड़ताल 11 अगस्त 2019 * ![\\"मॉब](\\" ### क्या \'जय श्री राम\' ना बोलने पर हुई ख़ालिक़ की हत्या? 1 अगस्त 2019 * ![\\"सोशल](\\" ### मुस्लिम लड़कियों के शिव मंदिर में जल चढ़ाने का सच 24 जुलाई 2019 ## टॉप स्टोरी * ### ईरान-इसराइल के बीच युद्ध हुआ तो भारत पर क्या असर पड़ेगा? 59 मिनट पहले * ### लाइव, इसराइल ने संयुक्त राष्ट्र महासचिव के देश में घुसने पर लगाया बैन * ### ईरान ने इसराइल पर दागी मिसाइलें, इन देशों में मना जश्न 2 घंटे पहले ## ज़रूर पढ़ें * ![\\"ईरान](\\" ### इसराइल बनाम ईरान: किसके पास कितनी ताक़त 6 घंटे पहले * ![\\"राशिद](\\" ### पाकिस्तानी शख़्स, बांग्लादेशी पत्नी: फ़र्ज़ी दस्तावेज़ों के सहारे भारत में गुज़ारे 10 साल, पूरी कहानी 1 अक्टूबर 2024 * ![\\"रोहित](\\" ### भारत की बांग्लादेश पर धमाकेदार जीत क्यों है ख़ास और उतनी ही यादगार 1 अक्टूबर 2024 * ![\\"शिक्षाविद](\\" ### सोनम वांगचुक को लेकर लोग पूछ रहे हैं- किस अपराध में दिल्ली पुलिस ने उन्हें रोका 1 अक्टूबर 2024 * ![\\"इसराइल](\\" ### इसराइल डिफेंस फ़ोर्स ने लेबनान में ज़मीन से सैन्य कार्रवाई की घोषणा की 1 अक्टूबर 2024 ## सबसे अधिक पढ़ी गईं 1. 1 ईरान-इसराइल के बीच युद्ध हुआ तो भारत पर क्या असर पड़ेगा? 2. 2 ईरान ने इसराइल पर इतनी मिसाइलें दागीं लेकिन नुक़सान कितना हुआ? 3. 3 ईरान और इसराइल के मीडिया में मिसाइल हमले को कैसे देखा जा रहा है? 4. 4 ईरान ने की इसराइल पर मिसाइलों की बौछार, अमेरिका ने क्या कहा? पढ़िए अब तक की बड़ी बातें 5. 5 पाकिस्तानी शख़्स, बांग्लादेशी पत्नी: फ़र्ज़ी दस्तावेज़ों के सहारे भारत में गुज़ारे 10 साल, पूरी कहानी 6. 6 सऊदी अरब की महिला जो सेक्स ग़ुलामी से भागकर ऑस्ट्रेलिया आईं और फिर हुईं लापता 7. 7 इसराइल बनाम ईरान: किसके पास कितनी ताक़त 8. 8 ज़ाकिर नाइक पहुँचे पाकिस्तान, भारत में गोमांस से लेकर हमास-इसराइल जंग पर बोले 9. 9 लाल बहादुर शास्त्री मोरारजी को पीछे छोड़ कैसे बने थे देश के दूसरे प्रधानमंत्री 10. 10 अरब देशों के मीडिया में इसराइल के हमलों पर क्या कहा जा रहा है? BBC News, हिंदी * आप बीबीसी पर क्यों भरोसा कर सकते हैं * इस्तेमाल की शर्तें * बीबीसी के बारे में * निजता की नीति * कुकीज़ * बीबीसी से संपर्क * Do not share or sell my info बीबीसी के लिए कलेक्टिव न्यूज़रूम की ओर से प्रकाशित © 2024 BBC. बाहरी साइटों की सामग्री के लिए बीबीसी ज़िम्मेदार नहीं है. बाहरी साइटों का लिंक देने की हमारी नीति के बारे में पढ़ें.
A video of a group of Muslims taking out a procession march went viral with claim of '' Muslims supports the abrogation of article 370 from the valley'' We found that the video is misleading and originally of an old procession held to show the solidarity with the Armed forces of India after Pulwama attack